《和李宝文紫庭玉节花》
宋代·吕陶

云枝玉蕊两难加，应是殊庭种此花。地产有时呈秀异，仙标无意竞繁华。

已持宝瑞传君命，更拥香幢送道家。若预景文方物志，定先群卉赞祥葩。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。